stanford-oval/wikipedia huggingface dataset:
Mohawkit
Kulttuuri > Yhdistyneet kansakunnat

Irokeesien liittokunnan sisällä mohawkin tunnettiin "Itäisen oven vartijoina" heidän maantieteellisen sijaintinsa mukaan St. Lawrencen jokilaaksossa. Mohawkit olivat liittokunnan alkuperäisiä jäseniä. Liittoon kuuluivat heidän lisäkseen senecat, oneidat, onondagat ja cayugat, ja siihen 1700-luvulla liittyneet tuscarorat. Liiton perustamisen ajankohta jakaa tutkijoiden mielipiteet, mutta useimpien arvioiden mukaan liitto astui voimaan vuoden 1570 paikkeilla.
Irokeesiliiton tarkoitus oli alun perin rauhan levittäminen, mutta käytännössä tämä ei onnistunut. Eurooppalaisten mukana tullut asekauppa muutti irokeesien mielikuvaa sodan ja rauhan asioista ja liitosta muotoutui vahva sotilasliitto, joka murskasi alleen naapurinsa yksi toisensa jälkeen. Mohawkit ja senecat muodostivat liittokunnan "ylähuoneen", joka pääasiallisesti vastasi sodankäynnistä. Mohawkien osuus liitossa korostui heidän hankkimiensa tuliaseiden seurauksena.
Mohawkit asustivat muiden irokeesien tavoin pitkissä taloissa, joissa oli pystysuorat seinät ja korkealla oleva kupera katto. Näissä rakennuksissa asui useita perheitä, parhaimmillaan niihin mahtui yöpymään kuutisenkymmentä ihmistä. Metsästys- ja muilla retkillä käytettiin kartiomaista kotaa.
Mohawk-miehet vastasivat metsästyksestä, kaupankäynnistä ja sotimisesta. Naiset hoitivat maata,kotia ja omaisuutta. Naisilla oli kuitenkin myös suuri merkitys irokeesiliiton tärkeissä päätöksissä. Vaikka miehet edustivatkin irokeesien liittokuntaa suuressa neuvostossa, niin naiset vastaavasti pääsivät päättämään äänestyksillä siitä, keitä neuvostoon mistäkin heimosta valittiin. Liittokuntaa johti viidenkymmenen päällikön neuvosto. Heimoneuvoston jäsenet eivät edustaneet omia heimojaan, vaan klaaneja, joita useimmat intiaanit itärannikolla käyttivät. Klaanien johtava nainen oli monesti päällikön vertaisessa asemassa ja kirjallisuudessa onkin usein mainittu irokeesinaisten vahva asema.
Mohawk-miehet tatuoivat ja maalasivat joskus sekä kasvonsa että vartalonsa heimon tunnusmerkkien mukaisesti. Lisäksi hiukset nypittiin sotaan lähdettäessä lukuun ottamatta scalppitöyhtöä, joka yleisen tavan mukaan jätettiin keskipäähän. Naiset kantoivat pitkiä hiuksia paitsi suruaikana, jolloin hiukset leikattiin lyhyiksi. Joskus naiset kantoivat hiuksissaan kauniista helmistä tehtyä tiaraa, mutta tatuointeja he eivät ottaneet.
Mohawkien jumala oli irokeesikansojen tavoin Orenda. Tämä uskonto sisälsi uskomuksen, että hengillä ja luonnolla oli oma sielunsa, joka pyrittiin ottamaan huomioon kaikessa. Maaäitiä palvottiin ja maanviljelyyn liittyi useita mystisiä riittejä.
Vapaa-aikoinaan mohawkit harrastivat erilaisia pelejä, joista kuuluisin on lacrosse. Myös naiset ja lapset opettelivat pelin. Yleensä kummankin sukupuolen kesken fyysinen suorituskyky oli korkealle arvostettu.
Aiheesta muualla

Wikimedia Commonsissa on kuvia tai muita tiedostoja aiheesta .
St. Regis Mohawk (Arkistoitu – Internet Archive)
Mohawk Nation
Samuel de Champlain, Uuden-Ranskan "isä".
Henry Hudsonin mukaan ristittiin niin joki kuin sen laaksotkin.
Mayflower-laiva kuljetti englantilaisten etujoukot Massachusettsiin. (Maalaus William Halsallin)
Irokeesien liittokunnan kansat ja heidän vihollisensa 1640-luvulla
Mohawkien ja muiden irokeesien lähetystö Johnsonin kartanossa. (Maalaus Edward Lawson Henry)
Mohawkien räjäytyskohde: Mercier-silta.
Ai Takahashi

Ai Takahashi
Ai Takahashi (jap. 高橋愛, Takahashi Ai, s. 14. syyskuuta 1986, Fukuin prefektuuri, Japani) on japanilainen laulaja, joka kuului Hello! Projectiin. Hän oli j-pop-ryhmä Morning Musumen jäsen sekä ollut jäsenenä sen tunnetuimmassa alaryhmässä Minimonissa. Ai valmistuiselvennä Morning Musumesta 30. syyskuuta 2011.
Profiili

Nimi: Ai Takahashi (jap. 高橋愛, Takahashi Ai)
Lempinimi: Takitty, Airin, Ai-chan (愛ちゃん), Lovely (ラブリー), Tettekete (テッテケテー) (Utaban-ohjelmassa)
Syntymäpäivä: 14. syyskuuta, 1986
Syntymäpaikka: Fukuin prefektuuri, Japani
Verityyppi: A
Pituus: 153 cm
Harrastukset: Klassinen baletti
Historia

Ai Takahashi liittyi Morning Musumeen vuonna 2001 osana ryhmän viidettä generaatiota. Samaan aikaan ryhmään liittyivät Makoto Ogawa, Asami Konno sekä Risa Niigaki. Hänen debyyttinsä tapahtui ryhmän singlen "Mr.Moonlight ~Ai no BIG BAND~" myötä. Ensimmäinen pitkäsoitto oli ryhmän neljäs studioalbumi "4. Ikimasshoi!". Ensimmäinen esiintyminen kesäkokoonpanossa Hello! Project Summer Shuffle oli vuonna 2002 julkaistu single "Shiawase Beam! Suki Suki Beam!", ryhmässä nimeltään Happy 7.
Vuonna 2003 hän korvasi Mari Yaguchin Morning Musumen alaryhmästä Mini Moni. Ensiesiintyminen elokuvassa MiniMoni Ja Movie: Okashina Daibouken ja sen soundtrackilla. Hänestä käytetään eniten lempinimeä "Takitty", joka juontuu hänen tässä elokuvassa käyttämästään kissapuvusta (kitty = kissanpentu).
Samana vuonna hän oli osa Morning Musumen alaryhmästä Morning Musume Sakuragumi, joka esitti pääosin hitaampia kappaleita ryhmän kahdelta albumilta "Hare Ame Nochi Suki" ja "Sakura Mankai", sekä kesäkokoonpanossa 7AIR, joka oli R&B-vaikutteinen seitsikko.
Takahashin äänestä tuli keskeisempi seuraavassa ja samalla viimeisessä Mini Monin albumissa MiniMoni Songs 2 (2004), kuten myös Morning Musumen kesän 2004 julkaisusta "Roman~MY DEAR BOY~" eteenpäin. Hän ja Tsunku lauloivat cover-version Tsunkun ja Auymi Hamasakin duetosta "Love ~since 1999~" hänen sooloalbumillaan TAKE1.
Viimein vuonna 2005, Morning Musumen vuoden ensimmäisessä single-julkaisussa "THE MANPOWER!!!" Takahashi pääsi yhdeksi ryhmän päälaulajista, osaan, jota hän oli odottanut sitten single-julkaisujen. Saman vuoden kesällä hänestä tuli osa 2005 kesäkokoonpanoa Elegies.
Takahashi on myös Hello! Projectin käsipallojoukkueen Metro Rabbits H.P. kapteeni.
Toukokuun 6. päivä vuonna 2007 tuli Aista Morning Musumen varajohtaja Hitomi Yoshizawan valmistuttua ryhmästä. Mutta hyvin pikaisesti Takahashista tulikin uusi johtaja koska sen hetkinen johtaja Miki Fujimoto vetäytyi Morning Musumesta skandaalin vuoksi. Ja Risa Niigakista tuli varajohtaja.
Takahashi on toinen Morning Musumen pitkäaikaisimmista ei-alkuperäisistä jäsenistä. Toinen on Risa Niigaki. He ovat kumpikin olleet yhtyeessä vuodesta 2001.
Hello! Projectin 2011 talven konserttikiertueen konsertissa 9.1.2011 ilmoitettiin Takahashin valmistuvan Morning Musumesta sekä Hello!Projectista Morning Musumen syksyn kiertueen viimeisessä konsertissa. Myöhemmin kerrottiin valmistumisen tapahtuvan 30.9.2011 Nippon Budokanilla.
Hello! Project -ryhmät

Morning Musume (2001–2011)
Minimoni (2003–2004)
High-King (2008–)
Alaryhmät
Morning Musume Sakuragumi (2003–2004)
Kesäkokoonpanot
Happy 7 (2002)
7AIR (2003)
H!P All Stars (2004)
Elegies (2005)
Esiintymiset > Kuvakirjat

5 - Morning Musumen 5. generaation kuvakirja (5　モーニング娘。5期メンバー写真集), Kuvakirja esittelee koko 5. generaation (13. elokuuta 2002) ISBN 4-8470-2721-3
Morning Musume - Takahashi Ai (モーニング娘。– 高橋愛), ensimmäinen henkilökohtainen kuvakirja (9. joulukuuta 2002) ISBN 4-8470-2741-8
Alo Hello! Takahashi Ai (アロハロ!高橋愛), toinen henkilökohtainen kuvakirja (17. joulukuuta 2003) ISBN 4-04-894253-0
Wataame (わたあめ), kolmas henkilökohtainen kuvakirja (27. toukokuuta 2004) ISBN 4-8470-2806-6
Ai Gokoro (愛ごころ), neljäs henkilökohtainen kuvakirja (25. kesäkuuta 2005) ISBN 4-8470-2870-8
19, viides henkilökohtainen kuvakirja (27. tammikuuta 2006) ISBN 4-8470-2913-5
Esiintymiset > Draama

Minimonin Brementownin pelimanni (ミニモニ。でブレーメンの音楽隊) (10. tammikuuta – 31. tammikuuta 2005)
Esiintymiset > TV Ohjelmat

Hello! Morning (ハロー！モーニング。) (2001–2007)
Tin Tin TOWN! (ティンティンTOWN!) (5. heinäkuuta 2002 – 26. maaliskuuta 2004)
Sore Yuke! Gorokkies (それゆけ!ゴロッキーズ) (29. syyskuuta – 26. joulukuuta 2003)
Futarigoto (二人ゴト) (21. huhtikuuta – 23. huhtikuuta 2004 ja 23. heinäkuuta – 29. heinäkuuta 2004)
Majokko Rika-chan no Magical Biyuuden (魔女っ娘。梨華ちゃんのマジカル美勇伝) (1. joulukuuta – 6. joulukuuta 2004 ja 16. joulukuuta – 17. joulukuuta 2004)
Musume DOKYU! (娘DOKYU!) (4. huhtikuuta 2005 –)
Esiintymiset > Radio

MBS Young Town Douyoubi (MBSヤングタウン土曜日) (12. huhtikuuta 2003 –)
Ishikawa Rika no Chanchaka Charmy (☆石川梨華のちゃんちゃか☆チャーミー!) (3. maaliskuuta 2005)
TBC FUN FIIRUDO MOORETSU MOODASSHU (TBC FUNふぃーるど・モーレツモーダッシュ) (16. toukokuuta – 27. toukokuuta 2005)
Esiintymiset > DVD

Alo Hello! Takahashi Ai DVD (アロハロ!高橋愛DVD) (17. joulukuuta 2003)
Aiheesta muualla

Profiili Hello! Projectin kotisivuilla
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Japani 
Taiteenala:  MusicBrainz 
Muut:  Europeana
Guido Morselli

Guido Morselli
Guido Morselli (1912 Bologna, Italia – 1973 Varese, Italia) oli italialainen kirjailija, jonka tuotanto julkaistiin postuumisti. Hänen ennenaikaista kuolemaansa uskotaan jouduttaneen sen, että kustantajat hylkäsivät toistuvasti hänen teoksensa,. Hän ampui itsensä saatuaan kustantajalta torjuvan vastauksen. Tuotantoa alettiin julkaista postuumisti ystävävien ansiosta, ja teoksia pidetään Italian toisen maailmansodan jälkeisessä kirjallisuudessa omaperäisinä ja mielenkiintoisina.
Morselli käsittelee romaaneissaan myötäeläen historiallisia tapahtumia ja ennakoi poliittisia ja yhteiskunnallisia kehityssuuntia. Teoksista on suomennettu Kadotus.
Teokset

Roma senza papa: Cronache romane di fine secolo ventesimo, Milano, 1974;
Contro-passato prossimo: Un'ipotesi retrospettiva, 1975
Divertimento 1889, 1975
Il comunista,  Milano, 1976;
Dissipatio H. G., Milano, 1977;
Un dramma borghese, Milano, 1978;
Incontro col comunista, Milano, 1980.
Uomini e amori, Milano, 1998.
Kadotus (Dissipatio H. G.); suomentanut Paula Kaurismäki. Andalusialainen koira, 1992 ISBN 952-9691-00-9
Moskovan ulkoministerikonferenssi

Moskovan ulkoministerikonferenssi pidettiin toisen maailmansodan aikana 18. lokakuuta – 11. marraskuuta 1943 Moskovan Kremlissä ja Spiridovan palatsissa. Kokouksessa valmisteltiin tulevaa liittoutuneiden Teheranin konferenssia. Konferenssiin osallistuivat Anthony Eden Britanniasta, Cordell Hull Yhdysvalloista, Foo Ping-Sheung Kiinasta ja Vjatšeslav Molotov Neuvostoliitosta.
Päätöksiä ja linjauksia

Kokouksessa hyväksyttiin Yhdysvaltain aloitteesta neljän vallan (Neuvostoliitto, Yhdysvallat, Britannia ja Kiina) yhteinen Moskovan julistus, jossa ne uudistivat vaatimuksensa jatkaa taistelua vihollisen ehdottomaan antautumiseen saakka. Tulevan maailmanrauhan ylläpitämiseksi oli perustettava yleinen kansainvälinen järjestö, jollaisen perustamiseksi oli ryhdyttävä yhteisiin toimenpiteisiin. Neuvostoliiton ulkoasiain kansankomissaari Molotov antoi näille esityksille kannatuksensa, jonka seurauksena amerikkalaiset lupasivat olla puuttumatta Euroopan tuleviin rajajärjestelyihin ja muihin yksityiskohtiin. Itävallan erottamisesta Saksasta tehtiin kuitenkin tarkempi päätös.
Konferenssissa sovittiin myös, että rauhankosketukset Saksan satelliittien kanssa hoitaisi lähinnä se liittoutuneisiin kuulunut suurvalta, joka oli kantanut päätaakan kyseistä maata vastaan käydyssä taistelussa. Näin Neuvostoliitto sai osakseen Suomen ja länsivallat vastaavasti Italian. Kokouksessa päätettiin perustaa kolmen suurvallan ”Euroopan neuvoa-antava komissio”, joka kokoontuisi Lontoossa.
Kokouksessa valmisteltiin kolmen suurvallan johtajien Winston Churchillin, Franklin D. Rooseveltin ja Josif Stalinin henkilökohtaista tapaamista, joka toteutui joulukuussa Teheranissa Iranissa.
Morane-Saulnier Rallye

Morane-Saulnier (Socata) Rallye.
Morane Saulnier Rallye 893.
PZL-110 Koliber
Morane-Saulnier Rallye oli ranskalainen yleisilmailukone, jonka ensilento tehtiin 10. kesäkuuta 1959. Siitä tuli Euroopassa suosittu 1960-luvulla ensin nimellä MS.880, mutta 1970-luvulla Socata-tehtaan tuotteena. Myös puolalainen PZL valmisti 1970-luvun lopussa koneita lisenssillä nimellä PZL Koliber.
Ranskalaiseen tapaan lentokone syntyi valtion tuotekehityskilpailussa, se sai alkunsa vuonna 1958 nimellä MS.880 Rallye Club. Kun Morane-Saulnier liittyi Sud Aviationiin vuonna 1965, se sai vuonna 1966 uuden nimen Socata. Koneen tuotanto jatkui 1970-luvulle, koneita tehtiin 3300 kappaletta.  Koneen korvasi Socata TB-lentokone.
Tekniikkaa

pituus 7,2 m
kärkiväli 9,7 m
korkeus 2,8 m
siipipinta-ala 12,3 m²
tyhjäpaino 570 kg
MTOW 1050 kg
voimalaite Lycoming O-360-A3A, 134 kW eli 180 hv
suurin nopeus 240 km/h
matkalentonopeus 225 km/h
sakkausnopeus 92 km/h eli 50 solmua
kantama 1300 km
lakikorkeus 3600 m
nousunopeus 3,9 m/s
siipikuormitus 85,4 kg/m²
teho/massa 0,13 kW/kg
Aiheesta muualla

Kuvia tai muita tiedostoja aiheesta Morane-Saulnier Rallye Wikimedia Commonsissa
flyrallye.com
Morane.de (Arkistoitu – Internet Archive)
Donald, David (editor). The Encyclopedia of World Aircraft. Leicester, UK: Blitz, 1997. ISBN 1-85605-375-X.
Taylor, John W R. (editor). Jane's All the Worlds Aircraft 1976-77. London:Jane's Yearbooks, 1976. ISBN 0 354 00538 3.
Taylor, John W R. (editor). Jane's All the Worlds Aircraft 1988-89. Coulsdon, Surrey, UK: Jane's Information Group, 1988. ISBN 0 7106-0867-5.
Taylor, Michael J.H. (editor). Brassey's World Aircraft & Systems Directory 1999/2000 Edition. London:Brassey's, 1999. ISBN 1 85753 245 7.
Georgi Mosolov

Georgi Mosolov
Georgi Konstantinovitš Mosolov (ven. Георгий Константинович Мосолов, 3. toukokuuta 1926 Ufa, Baškortostan, Venäjä – 18. maaliskuuta 2018) oli neuvostoliittolainen lentäjä, sotilasarvoltaan eversti. Mosolov oli MiG-suunnittelutoimiston pääkoelentäjä ja saavutti kolme lentämisen maailmanennätystä, joista osa tapahtui MiG-21-suihkuhävittäjällä taikka sen suoralla edeltäjällä Je-166:lla. Hän ylitti nopeusennätyksen kahdesti, sekä korkeusennätyksen yhden kerran. Eversti Mosolov palkittiin saavutuksistaan Neuvostoliiton sankarin arvolla sekä Leninin kunniamerkillä.
Mosolov saavutti ennätykset nopeuslennossa 2 388 km tunnissa 31. lokakuuta 1959, korkeuslennossa 34 714 metriä koekone E-166:llä (oik. Je-166) vuonna 1962. ja nopeusennätyksen 2 681 km/h
Eversti Mosolov lensi MiG-21:n konetyypin ensilennon 14. helmikuuta 1955.
Mosolov vieraili Karjalan Lennostossa tammikuussa 1980.
Aiheesta muualla

Airspacemag.com interview: Georgy Mosolov (englanniksi)
Air Power History: A hero of the Soviet Union (englanniksi)
Alena Mornštajnová

| Alena Mornštajnová |
| --- | --- |

Henkilötiedot
Syntynyt: 24. kesäkuuta 1963  Valašské Meziříčí 
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alena Mornštajnová (s. 24. kesäkuuta 1963, Valašské Meziříčí) on tšekkiläinen kirjailija ja kääntäjä. Hän on opiskellut englantia ja tšekkiä Ostravan yliopistossa ja asuu edelleen Valašské Meziříčín kaupungissa, johon monet hänen romaaniensa tapahtumat sijoittuvat.
Vuodesta 2018 lähtien Mornštajnová on omistautunut kokonaan kaunokirjalliselle uralleen.
Mornštajnován teoksia on käännetty jo 22 kielelle, ja hänen teoksistaan on työn alla kuusi uutta kieliversiota.
Suomennetut teokset

Hana (Hana, 2017). Suomentanut Susanna Räty. Kairaamo 2023. ISBN 978-952-65206-0-5.
Hiljaiset vuodet (Tiché roky, 2019). Suomentanut Susanna Räty. Kairaamo 2024. ISBN 978-952-65206-1-2.
Teokset

Slepá mapa (2013) – romaani
Hotýlek (2015) – romaani
Hana (2017) – romaani
Strašidýlko Stráša (2018) – lastenkirja
Tiché roky (2019) – romaani
Listopád (2021) – romaani
Kapka Ája (2022) – lastenkirja
Teribear: Tajemství modré krabice (2022) – lastenkirja
Les v domě (2023) – romaani
Montignacin dieetti

Montignacin dieetti on ranskalaisen Michel Montignacin kehittämä laihdutusruokavalio, joka eroaa vähähiilihydraattisesta ruokavaliosta keskittymällä hiilihydraattien määrän sijasta niiden laatuun sekä siihen, minkä ruoka-aineiden kanssa niitä nautitaan. Se muistuttaa jossain määrin Atkinsin dieettiä ja Zone-dieettiä mutta eroaa niistä pääperiaatteiltaan.
Montignacin dieetti perustuu:
glykeemiseen indeksiin: valitaan ruoaksi elintarvikkeita, joilla on alhainen glykeeminen indeksi, eli niiden insuliinivaste niihin on tasainen, kumpumainen
yhdistelyperiaatteeseen: rasvan ja proteiinin nauttimista yhdessä hiilihydraattien kanssa pyritään välttämään, jottei vereen erittyvä energiamäärä varastoituisi hiilihydraattien laukaiseman insuliinin indusoiman lipogeneesin kautta varastorasvaksi vaan menisi kokonaisuudessaan elimistön käyttöön. Toisaalta hiilihydraattipitoinen ateria nautitaan erikseen, jotta vireystila pysyisi.
Toisin kuin Atkins, Montignacin dieetti ei ole ketogeeninen dieetti, eli tavoitteena ei ole ketoosi. Ruoan määrää ei rajoiteta millään tavalla. Sen sijaan pääpaino on hiilihydraattien glykeemisellä indeksillä ja insuliinitason seurannalla. Laihtuminen tapahtuu siis säätämällä insuliinitaso veressä sille tasolle, jossa saannon ja kulutuksen suhde maksimoi suhteellisen kulutuksen eikä lipogeneesi käynnisty. Kuten Atkinsissa ja Zonessa, nopeita hiilihydraatteja pyritään välttämään mahdollisimman paljon. Laihtumisnopeus on hitaampaa kuin ketogeenisissä dieeteissä mutta tasaisempaa; Atkinsin erikoisuus on, että paino putoaa kilon-kahden hyppäyksinä parin viikon välein, kun taas Montignacissa paino putoaa tasaisesti.
Montignacin dieetti käytännössä

Samoin kuin Atkins, dieetti koostuu eri vaiheista. Montignacin dieetissä on kaksi vaihetta, I-vaihe (vastaa Atkinsin induktiota) ja II-vaihe (vastaa Atkinsin ylläpitovaihetta.
I-vaiheessa pääpaino on rasvalla ja proteiineilla. Hiilihydraateista sallittuja ovat vain ne, joiden glykeeminen indeksi on alle 35, Hiilihydraattien kanssa ei tällöin nautita lainkaan rasvaa. Tarkoituksena on totuttaa elimistö uuteen ravitsemustilaan ja tehostaa haiman toimintaa. Mikäli insuliiniresistenssi on kohonnut, tässä vaiheessa se usein paranee.
II-vaiheessa hiilihydraattien määrää lisätään. Sallittuja ovat kuitenkin vain ne hiilihydraatit, joiden GI on alle 50, ja nyt hiilihydraatteja ja rasvaa voi hallitusti yhdistellä.
Montignacin dieetin perusperiaate on, että vähärasvaista ja vähähiilihydraattista dieettiä noudatetaan eri aikoihin vuorokaudesta, jotta insuliinivaste pysyisi mahdollisimman tasaisena eikä siihen muodostuisi piikkejä, kuten usein tapahtuu vähärasvaisessa ruokavaliossa.
Varhaisaamiainen: hedelmä tyhjään vatsaan, jotta saadaan vitamiineja ja hivenaineita.
Aamiainen (puoli tuntia varhaisaamiaisen jälkeen): vähärasvainen osuus, joka voi olla
Lounas: vähähiilihydraattinen osuus, proteiinia, rasvaa ja salaattia ja vihanneksia
Illallinen: vähärasvainen osuus, joko (a) proteiini/rasva/vihannes tai (b) hiilihydraatti/vihannes, käänteinen aamiaiseen verrattun
Yöpalat eivät ole sallittuja ja myöskään paastoaminen ei kuulu Montignacin menetelmään. Välipalaksi voi syödä hedelmän tai palan juustoa. (Yksinään nautittu rasva ei stimuloi insuliinieritystä, eikä nosta verensokeria eikä siis lihota.)
Haima ja insuliinituotanto

Montignacin mukaan lihominen on haiman toimintahäiriö ja johtuu toisaalta liian voimakkaasta insuliinivasteesta ja toisaalta siitä kehittyvästä insuliiniresistenssistä. Toisilla se johtuu perintötekijöistä, ja taipumus on lapsesta lähtien, toisilla taas se ilmenee iän mukana, kun haimaa jatkuvasti rasitetaan nopeilla, pienimolekyylisillä hiilihydraateilla. Syynä on insuliinivaste, joka on ihmisillä yksilöllinen.
Korkean glykeemisen indeksin ruoka-aineet, siis ruoka-aineet, jotka sisältävät paljon nopeita hiilihydraatteja ja nostavat/laskevat verensokeria paljon (erityisesti pasta, valkoinen riisi, sokeri ja valkoiset jauhot) aiheuttavat insuliinin ylituotannon, ja insuliini käynnistää lipogeneesin, joka muuttaa hiilihydraatit varastorasvaksi, joka aiheuttaa lihomisen. Samalla elimistön toleranssi insuliinille kasvaa. Lopulta elimistö ei enää reagoi insuliiniin, ja haima alkaa tuottaa sitä aina vain lisää. Syntyy kierre. Seurauksena on ensin insuliiniresistenssi ja lopulta tyypin II diabeteksen puhkeaminen.
Jos pienimolekyyliset, nopeat hiilihydraatit kuitenkin jätetään ravinnosta pois, haiman toiminta normalisoituu vähitellen, kun haiman ei enää tarvitse reagoida nopealla, piikkimäisellä insuliinivasteella. Insuliinituotanto tasoittuu ja aineenvaihdunta normalisoituu. Kun insuliinia ei ole liikaa, lipogeneesi ei käynnisty, maksa ei muuta hiilihydraatteja triglyserideiksi, elimistö ei varastoi rasvaa vaan polttaa rasvaa glukoneogeneesin kautta.
Montignacin etuna on se, että siinä ei tarvitse laskea energiasisältöä, toisin kuin vähärasvaisissa dieeteissä, eikä myöskään hiilihydraatteja, toisin kuin esimerkiksi Atkinsin dieetissä. Montignacin menetelmää on suhteellisen yksinkertaista noudattaa perusperiaatteen sisäistämisen jälkeen. Jos insuliiniresistenssi on jo ehtinyt kehittyä, laihtuminen voi olla hyvin hidasta.
Kritiikki

Montignacin dieetti leimataan usein huuhaaksi, mutta sen toimivuudesta on näyttöä. Vaikka yhdistelyperiaatetta on kritisoitu ja se on leimattu pseudotieteeksi, kyse on kuitenkin insuliinitason säätelystä: syömällä hiilihydraatteja ja rasvaa/proteiineja eri aikoihin elimistön insuliinitasoa kyetään säätelemään ja insuliinivastetta tasapainottamaan. Montignacin etuna ketogeenisiin dieetteihin, kuten Atkinsiin, verrattuna on parempi rasituskestävyys, ja vähärasvaisiin verrattuna se, että laihtuminen tapahtuu lihasmassaa menettämättä.
Kirjallisuutta

Michel Montignac, Syön hyvin ja siksi laihdun, WSOY, 1993 (useita p.) ISBN 951-0-21975-4
Michel Montignac, Montignacin laihdutusmenetelmä erityisesti naisille, WSOY, 1995 (useita p.) ISBN 951-0-27375-9
Michel Montignac, Syön hyvin ja siksi laihdun... ja pysyn hoikkana, WSOY, 2002 ISBN 951-0-26581-0
Michel Montignac, Montignacin dieetti, WSOY 2006 ISBN 951-0-31373-4
Morse-potentiaali

Morse-potentiaali kuvaa kaksiatomisen molekyylin ydinten välistä potentiaalienergiaa sidospituuden funktiona. Morse-potentiaali on empiirinen eli koetuloksiin perustuva malli ja eroaa harmonisesta potentiaalista siten, että se mallintaa molekyylin sidoksen katkeamisen. Morse-potentiaali on saanut nimensä amerikkalaisen fyysikon Philip McCord Morsen mukaan.
Morse-potentiaali

Morse-funktion käyttö on hyödyllinen spektroskooppinen menetelmä diatomisen molekyylin potentiaalienergian hahmottamiseen molekyylin sidospituuden funktiona. Morse-funktio on:
Tässä  D_{e} on klassinen dissosiaatioenergia mitattuna funktion minimistä,  \beta _{e}={\sqrt {{f_{e}} \over {2D_{e}}}} kuvaa funktion muotoa,  f_{e}={\Bigg (}{\frac {d^{2}V}{dr^{2}}}{\Bigg )}_{r=r_{e}}=2D_{e}(\beta _{e})^{2} on harmoninen voimavakio kuvaa sidoksen jäykkyyttä,  \nu _{e}={\sqrt {\frac {f_{e}}{\mu }}}, ja  \mu  on redusoitu massa. Käytettäessä Morse-funktiota sen kolme muuttujaa  D_{e},\beta _{e},r_{e} valitaan siten että voidaan mallintaa molekyylin sidosdissosiaatioenergia  D_{0} ja harmoninen vibraatiotaajuus  \nu _{e}. Sidospituudella  r=r_{e} potentiaalienergia  V(r)=0. Kun sidospituus  r kasvaa suureksi (oheisessa kuvassa oikealla), AB-molekyyli dissosioituu homolyyttisesti ja sidos katkeaa. Tällöin  V(r)\rightarrow D_{e}, joka on Morse-funktion klassinen dissosiaatioenergia. Kun  r\ll r_{e},  V(r) on hyvin suuri ja kuvaa molekyylin atomien välistä lyhyen kantaman hylkimistä (repulsiota). Oheisessa kuvassa ensimmäiset 9 vibraatioenergiatasoa on merkitty vibraatiokvanttiluvuilla ja tasapainosidospituus on merkitty funktion minimiin. Peräkkäisten vibraatioenergiatasojen väli lyhenee potentiaalienergian kasvaessa ja kutistuu lopulta olemattomaksi. Vastaavasti harmonisen mallin potentiaalienergiakuvaajassa peräkkäisten energiatasojen väli on vakio.
Morse-potentiaali > Vibraatioenergia

Morse-funktion vibraatioenergiatasot (värähdysenergiatasot) ovat:
Tässä  x_{e}={\frac {h\,\nu _{e}}{4D_{e}}} on epäharmonisuus ja jälkimmäinen osa tästä funktiosta on ensimmäinen epäharmonisuustermi. Oheisesta kuvasta on todettavissa klassisen dissosiaatioenergian ja sidosdissosiaatioenergian ero, joka vastaa nollapiste-energiaa (NPE). Harmonisen värähtelijän mallista poiketen se ottaa huomioon epäharmonisuuden:
Käytännössä Morse-funktion kuvaaja on vähän epätarkka: se ei mahdollista riittävän hylkivää potentiaalia pienellä sidospituudella ja toisaalta se mahdollistaa liian vahvaa puoleensa vetävää (attraktiivista) potentiaalia suurella sidospituudella.
Kaksiatomisen molekyylin Morse-potentiaalin kuvaaja.